Pionirska dolina

Pionirska dolina je rekreativno–zabavni centar i zoološki vrt koji se nalazi u sarajevskom naselju Koševo, u gradskoj općini Centar. Prostire se na površini od 8,5 hektara. Osim ZOO vrta, u Pionirskoj dolini nalaze se i igrališta i različite animacije što ovaj centar čini jednom je od najomiljenijih porodičnih destinacija u Sarajevu. Centrom upravlja preduzeće KJKP Park. Historija Rekreativni i zabavni centar Pionirska dolina i zoološki vrt najstariji je zoološki vrt u Bosni i Hercegovini. Tokom austrougarske okupacije Bosne i Hercegovine ZOO vrt se nalazio na Ilidži, ali je kasnije premješten u sjeveroistočni dio Sarajeva koji je samo nekoliko kilometra udaljen od centra grada. ZOO vrt je tokom perioda rata u Bosni i Hercegovini doživio potpunu devastaciju, kako infrastrukturno tako i u pogledu gubitka životinjskih vrsta. 5. novembra 1992. godine uginula je i posljednja životinja u Pionirskoj dolini. Neposredno poslije rata počela je obnova ovog rekreativno-zabavnog centra i kontinuirano obnavljanje fonda životinjskih vrsta. U zoološkom vrtu Pionirska dolina u 2021. godini se nalazilo 59 različitih vrsta životinja iz cijelog svijeta. U februaru 2013. najavljeno je da će Zoološki vrt Sofija donirati dva lava zoološkom vrtu Pionirska dolina. Nakon što su životinje donirane u martu 2013, lavica je umrla nakon nekoliko dana. Uzrok smrti bila je zaraza bakterijom E. coli. Svijet dinosaurusa Tokom perioda između 25. januara i 19. februara 2012. godine, Pionirska dolina bila je domaćin izložbi 52 dinosaurusa, koju je rekonstruirao njemački paleontološki istraživački centar, pod strogim nadzorom Paleontološkog muzeja u Hanoveru. Galerija Reference Vanjski linkovi Službeni sajt KJKP-a Sarajevo